open-index/open-wikipedia-markdown huggingface dataset:
Pavlos (Kreikan kruununprinssi)

**Pavlos** (kreikaksi Παύλος; s. 20. toukokuuta 1967 Ateena, Kreikka) on Kreikan entinen kruununprinssi ja Tanskan prinssi. Hän on Kreikan viimeisen kuninkaan Konstantin II:n ja Kreikan viimeisen kuningattaren Anne-Marien poika. 

Pavlos oli ensimmäisellä sijalla Kreikan kruununperimysjärjestyksessä syntymästään lähtien, kunnes Kreikan sotilasjuntta lakkautti Kreikan monarkian 1. kesäkuuta 1973. Isänsä Konstantinin kuoltua Pavlosista tuli Kreikan kuningashuoneen päämies 10. tammikuuta 2023 lähtien. 

Pavlos on kahden vallassa olevan kuninkaan serkku ja kaksi hänen tätiään on elossa olevia entisiä kuningattaria, sillä Espanjan Felipe VI:n äiti on Pavloksen isän sisar ja Tanskan Frederik X:n äiti on puolestaan Pavloksen äidin sisar.

## Elämä

Pavlos joutui perheineen pakenemaan Kreikan sotilasjunttaa ulkomaille vain seitsemän kuukauden ikäisenä. Hän muutti ensin Italiaan ja sitten Yhdistyneeseen kuningaskuntaan.

Pavlos palveli Britannian armeijassa ja saavutti luutnantin arvon. Hän suoritti maisterintutkinnon kansainvälisen politiikan oppiaineessa Georgetownin yliopistossa. Hän työskentelee sijoitusalalla.

## Lähteet
Väinö Paananen (metsäneuvos)

**Väinö Ilmari Paananen**  (16. helmikuuta 1897 Nurmes – 11. helmikuuta 1969 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen. 

Paanasen vanhemmat olivat puuseppämestari August Paananen ja Anna-Liisa Anttilainen ja puoliso vuodesta 1925 Elvira Elisabet Åderman. Paananen tuli ylioppilaaksi Joensuun yhteiskoulusta 1916 ja valmistui metsänhoitajaksi Helsingin yliopistosta 1920. Hän oli G. A. Serlachius Ab:n piirimetsänhoitaja Mäntässä ja Jyväskylässä 1920–1929, Joh. Parviaisen Tehtaat Oy:n metsäpäällikkö Jyväskylässä 1930–1942, Rauma-Raahe Oy:n metsäpäällikkö Tampereella 1942–1952 ja Rauma-Repola Oy:n metsäpäällikkö Tampereella ja Helsingissä 1952–1962. Paananen oli myös Iloniemen Saha Oy:n, Kuhmoisten Saha Oy:n, Lahden Saha Oy:n ja Oy Suolahden Tehtaiden metsäpäällikkö 1934–1942. Rautatiehallituksen puutavaratoimiston piirimetsänhoitaja Jyväskylässä Paananen oli 1939–1940 ja kansanhuoltoministeriön puu- ja polttoaineosaston palveluksessa 1943. Hänellä oli lisäksi useita oman alansa ja muita luottamus- ja asiantuntijatehtäviä. Metsäneuvoksen arvonimen Paananen sai 1950. Hänet tunnettiin myös aktiivisena kuoromusiikin harrastajana. 

## Lähteet

## Aiheesta muualla
*
Miscanthidium

*Miscanthidium* on norsunheinille (*Miscanthus*) läheinen, mahdollisesti erotettava heinäkasvisuku. Suvun kuvasi itävaltalainen Otto Stapf *Flora of Tropical Africa*n yhdeksännessä osassa vuonna 1917.

## Lajit
*Miscanthidium*-suvussa on kaksi lajia, jotka molemmat esiintyvät eteläisessä Afrikassa päiväntasaajan eteläpuolella:
* *Miscanthidium junceum* (Stapf) Stapf, syn. *[[Miscanthus junceus]]* (Stapf) Pilg. norsunheinien suvussa.
* *Miscanthidium violaceum* (K.Schum.) Robyns

## Lähteet
Barbadoksen kenraalikuvernööri

**Barbadoksen kenraalikuvernööri** (*Governor-General of Barbados*) edusti Barbadoksen hallitsijaa itsenäistymisestä vuonna 1966 tasavallan perustamiseen vuoteen 2021 asti. 

Kenraalikuvernöörin virka perustettiin vuoden 1966 Barbadoksen perustuslain IV luvulla. Koko viran olemassaoloajan Barbadoksen hallitsijana säilyi sama henkilö; kuningatar Elisabet II. Kuningatar nimitti kenraalikuvernöörin Barbadoksen pääministerin neuvosta. Kenraalikuvernööri käytti kuningattaren toimeenpanovaltaa ja antoi hyväksyntänsä monarkian nimissä laadituille lakiehdotuksille ja julisti ne lakeiksi. Kuningattaren ja kenraalikuvernöörin valtuudet olivat rajalliset, ja useimmissa tapauksissa he käyttivät valtaa pääministerin tai muiden henkilöiden tai elinten neuvosta Barbadoksella.

Barbadoksella oli itsenäistymisestä tasavallaksi muuttumiseen asti yhteensä kahdeksan kenraalikuvernööriä. Maan ensimmäinen presidentti Sandra Mason, oli myös maan viimeinen kenraalikuvernööri.
Lattapistiäiset

**Lattapistiäiset** (*Bethylidae*) on kultapistiäismäisten yläheimoon kuuluva heimo. Heimoon kuuluvia lajeja esiintyy Suomessa enimmäkseen maan eteläosassa ja satunnaisia havaintoja on tehty maan keskiosissa ja yksittäisiä havaintoja myös maan pohjoisosassa. 

## Luokitus
Alaheimo *Bethylinae*
* Suku *Bethylus*
** Pikkulatiainen (*Bethylys berlandi*)
** Karvalatiainen (*Bethylus boops*)
** Isopäälatiainen (*Bethylus cephalotes*)
** Puulatiainen (*Bethylus dendrophilus*)
** Hietalatiainen (*Bethylus fuscicornis*)
** Kiiltolatiainen (*Bethylus nitidus*)
* Suku *Goniozus*
** Ketolatiainen (*Goniozus claripennis*)
** Niittylatiainen (*Goniozus distigmus*)
Alaheimo *Epyrinae*
* Suku *Laelius*
** Kelolatiainen (*Laelius borealis*)
** *Laellius foresteri*
Alaheimo *Scleroderminae*
* Suku *Cephalonomia*
** Kääpälatiainen (*Cephalonomia formiciformis*)
** Pökkelölatiainen (*Cephalanomia hammi*)
** *Cephalonomia tarsalis*
** *Cephalonomia waterstoni*
* Suku *Plastanoxus*
** *Plastanoxus chittendenii*
** *Plastanoxus westwoodii*
* Suku *Sclerodermus*
** *Sclerodermus domesticus*
Alaheimo *Pristocerinae*
* Suku *Pseudoisobrachium*
** *Pseudoisobrachium subcyaneum*

## Lähteet

## Aiheesta muualla
* ITIS: Bethylidae 
* UniProt: Taxonomy - Bethylidae 
* National Center for Biotechnology Information (NCBI): Bethylidae 
* University of Michigan, Animal Diversity Web (ADW): Bethylidae, bethylid wasps 
* Iowa State University, Bug Guide: Family Bethylidae - Flat Wasps 
* Global Biodiversity Information Facility (GBIF): Bethylidae
Nathaniel Wallich

**Nathaniel Wallich** (1786–1854) oli tanskalainen lääkäri, kasvitieteilijä ja tutkimusmatkailija.

Wallich syntyi Kööpenhaminassa alkuvuodesta 1786. Hän suoritti lääketieteen opinnot Kööpenhaminassa valmistuen vuonna 1806. Saman vuoden syksyllä hänet nimitettiin kirurgiksi tanskalaisten siirtokuntaan Intian Frederischnagoriin, joka on nykyisin Serampore, ja Wallich saapui Intiaan marraskuussa 1807 pitkän, Afrikan eteläkärjen kiertäneen merimatkan jälkeen. Britit kuitenkin valtasivat monet tanskalaisten siirtokunnat, mukaan lukien Frederischnagorin, ja Wallich otettiin vangiksi. Vuonna 1809 Wallich kuitenkin vapautettiin hänen oppineisuutensa ansiosta ja vapaaksi päästyään hänet nimitettiin William Roxburghin assistentiksi Kalkuttaan. Wallichin terveydentila kuitenkin heikkeni ja hän siirtyi vuosiksi 1811–1813 Mauritiukselle.

Wallich oli kiinnostunut Intian kasveista sekä eläimistä ja hän keräsi, kuvasi sekä luetteloi niitä. Wallich oli Asiatic Societyn jäsen ja hän ajoi järjestöä perustamaan museon. Museo perustettiin helmikuussa 1814 ja nykyisin se tunnetaan Kalkutan Indian Museumina. Wallich toimi museon kunniakuraattorina ja sitten yli-intendenttinä. Wallich kuitenkin jatkoi lääketieteellisissä tehtävissä toimien elokuuhun 1814 saakka Itä-Intian kauppakomppanian apulaiskirurgina, mutta joulukuussa 1814 hän siirtyi taas museon yli-intendentiksi. Wallich oli ollut myös mukana Itä-Intian kauppakomppanian kasvitieteellisen puutarhan toiminnassa lähes heti Kalkuttaan saapumisestaan lähtien, mutta vuonna 1817 hänestä tuli puutarhan yli-intendentti. Samaan aikaan Wallich jatkoi pestissään museossa, vaikka vuoteen 1819 mennessä hän hoitikin lähes pelkästään puutarhan tehtäviä.

Wallich keräsi ja luetteloi yli 20000 kasvinäytettä ja julkaisi kaksi tärkeää kirjaa: *Tentamen Flora Nepalensis Illustratae* (1824–1826) ja *Plantae Asiaticae Rariories* (1830–1832). Lisäksi Wallich teki itse monia tutkimusmatkoja ja otti vastaan monia kasvien kerääjiä, jotka pysähtyivät Kalkutassa matkallaan Himalajalle. Wallich myös pakkasi ja lähetti lukuisia kasvinäytteitä Englantiin osittain innovatiivisilla tavoilla. Hän muun muassa lähetti siemeniä ruskean sokerin sekaan pakattuina. Itse asiassa Wallich oli yksi heistä, joka sai kasvinäytteet pysymään parhaiten elävinä pitkän kuljetuksen ajan.

Vuonna 1847 Wallich muutti eläkkeelle Lontooseen ja kuoli siellä keväällä 1854.

## Lähteet

## Aiheesta muualla

* JSTOR Global Plants: Wallich, Nathaniel
Antti Kuivalainen

**Antti Kuivalainen** (s. 20. kesäkuuta 1970) on suomalainen dokumentti- ja tv-ohjaaja. Hän työskentelee myös valosuunnittelijana, valo- ja videokuvaajana sekä leikkaajana.

Kuivalaisen ohjaamia dokumentteja ovat *[[Sitten ajat muuttuivat|Sitten ajat muuttuivat - Tavastia 50]]* (2022), *Kiusatut - tarinoita selviytymisestä* (2016), *Ruisrock – 40 vuotta rockia ja rakkautta* (2010) ja  *Don Huonot: Musiikkia lehmille* (2003). Vuodesta 2001 alkaen hän on ohjannut ja leikannut lukuisia tv-ohjelmia. Hänen viimeisimpiä töitään on käsikirjoitus ja leikkaus Mika Kaurismäen *Hassisen kone - 40 vuotta myöhemmin* -elokuvaan (2023). Kuivalainen on toiminut myös visualistina musiikkialan tehtävissä. Hän on tehnyt yhteistyötä mm. Ismo Alangon, J. Karjalaisen, Kimmo Pohjosen, Apocalyptican, Minna Tervamäen ja Marita Liulia kanssa. Hän tekee myös nimellä Dj ValoAntti  omaa musiikkia sekä soittaa dj-keikkoja vinyylisingleillä.
Nuppikanukka

**Nuppikanukka** (*Cornus capitata*) on kanukkakasvien (Cornaceae) heimoon kuuluva kasvilaji. Se on ainavihanta pensas tai puu. Puumaisena se voi kasvaa korkeimmillaan noin 15 metriä korkeaksi, mutta tavallisesti se jää matalammaksi, noin 6–9 metriä korkeaksi. Rungon kuori on ruskeaa tai mustanharmaata. Lehdet sijaitsevat vastakkaisesti ja ovat ehyitä, 5–12 cm pitkiä sekä muodoltaan soikeasta suikeaan. Yläpinnoiltaan lehdet ovat tummanvihreitä ja alapinnoiltaan harmaanvihreitä sekä tiheäkarvaisia. Syksyisin lehdet muuttuvat punaisiksi tai purppuranvärisiksi. Kukat ovat pieniä sekä väriltään valkoisia ja niiden ympärillä on neljästä kuuteen kukkiin nähden isoa tukilehteä. Tukilehdet ovat 4–8 cm pitkiä ja halkaisijaltaan 2–4 cm sekä väriltään kermanvärisestä vaaleankeltaiseen tai joskus valkoisia. Hedelmät ovat meheviä, muodoltaan pyöreitä tai mansikkamaisia ja halkaisijaltaan 2,5 cm. Aluksi hedelmät ovat vihreitä, mutta muuttuvat kypsyessään kirkkaanpunaisiksi. Hedelmät saattavat olla syötäviä.

Nuppikanukka kasvaa luontaisena Aasiassa ainavihannissa sekä osittain kausivihannissa metsissä 1000–3200 metrin korkeudessa. Lajia tavataan luontaisena Intiassa, Nepalissa, Bhutanissa, Myanmarissa sekä Lounais-Kiinassa Guizhoun, Sichuanin ja Yunnanin maakunnissa sekä Tiibetin autonomisella alueella.

Nuppikanukkaa voidaan kasvattaa koristekasvina täydessä auringon valossa tai puolivarjossa. Kasvatettuna nuppikanukka alkaa kuitenkin kukkia vasta noin 8–10 vuoden ikäisenä.

## Lähteet
* Oregon State University: Landscape Plants: ''Cornus capitata'' 
### Viitteet

## Aiheesta muualla
* Integrated Taxonomic Information System (ITIS): ''Cornus capitata'' 
* Global Biodiversity Information Facility (GBIF): ''Cornus capitata'' 
* Flora of China: ''Cornus capitata''
Tekstinlouhinta

**Tekstinlouhinta** tarkoittaa tietokoneavusteista uuden informaation tuottamista suurista määristä tekstiä. Tekstinlouhinnassa käytetään usein rakenteellisia tekstejä, koska tietokoneen on helpompi käsitellä niitä, mutta edistyneillä koneoppimismenetelmillä on mahdollista käsitellä myös rakenteetonta tekstiä. Uutta tietoa saadaan, kun löydetään teksteistä säännönmukaisuuksia esim. luokittelemalla, klusteroimalla tai jollakin muulla automatisoidulla menetelmällä.

## Lähteet
Thomas Herbert Maguire

**Thomas Herbert Maguire** (1821–1895) oli brittiläinen taidemaalari ja litografi.

Maguire syntyi Lontoossa ja hänen isänsä oli litografi Henry Calton Maguire. Thomas opiskeli kuninkaallisessa taideakatemiassa ja vuonna 1846 hän voitti hopeamitalin elämää esittävien piirrosten kategoriassa. Thomas alkoi tehdä muotokuvia ja hän oli mestarilitografi ja viivapiirtäjä Richard James Lanen oppipoikana.

Vuonna 1847 Maguire meni naimisiin Agnes Inglisin kanssa Lontoossa ja he saivat useampia lapsia.

Heinäkuussa 1853 Maguire nimitettiin litografiksi kuningattaren hoviin, ja tuohon aikaan hänellä oli oma työtila Osborne Housessa Wightsaarella. Siellä hän teki useita muotokuvia hallitsijaperheen jäsenistä.

Maguire kuoli 73-vuotiaana Lontoossa loppukeväästä 1895.

## Lähteet

## Aiheesta muualla
2-etyyliheksaanihappo

**2-etyyliheksaanihappo** (C8H16O2) on karboksyylihappoihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen. 

## Ominaisuudet, valmistus ja käyttö
Huoneenlämpötilassa 2-etyyliheksaanihappo on väritöntä nestettä. Yhdiste liukenee vain niukasti veteen ja paremmin orgaanisiin liuottimiin, esimerkiksi etanoliin, kloroformiin ja heksaaniin. Aine on kiraalista, ja sillä on (R)-(–)- ja (S)-(+)-enantiomeerit. (S)-(+)-enantiomeerin kiertokyky asetoniliuoksessa on +10.

2-etyyliheksaanihapon valmistuksen ensimmäinen vaihe on kahden butyyrialdehydimolekyylin välinen aldolikondensaatio. Muodostuva tyydyttymätön aldehydi vedytetään 2-etyyliheksaldehydiksi ja hapetetaan 2-etyyliheksaanihapoksi. Toinen, vähemmän käytetty, tapa on 2-etyyliheksanolin hapettaminen. Näissä reaktioissa muodostuu raseeminen seos, ja enantiomeerit voidaan erottaa resoluutiolla. Myös asymmetrisiä synteesejä on kehitetty.

2-etyyliheksaanihappoa käytetään erityisesti muovinpehmentiminä ja voiteluaineina käytettävien estereiden valmistukseen. Yhdisteestä valmistetaan myös amideja sekä katalyytteinä ja sikkatiiveina käytettäviä metallisuoloja. Orgaanisen kemian synteeseissä 2-etyyliheksaanihappoa käytetään happamana apuaineena.

## Lähteet
Rudi (nimi)

**Rudi** on miehen etunimi. Se on Rudolf-nimen saksalainen lyhentymä. Sitä on käytetty myös naisennimenä ainakin Ruotsissa ja Norjassa.

Digi- ja väestötietoviraston mukaan Suomessa on vuoteen 2023 mennessä tilastoitu parisataa Rudi-nimistä miestä.

## Nimipäivät
Rudilla on Norjassa nimipäivä 27.&nbsp;maaliskuuta.

Suomessa Rudi-nimi sisältyy Helsingin yliopiston almanakkatoimiston viralliseen koirien nimipäiväkalenteriin. Siinä Rudin nimipäivä on 28.&nbsp;syyskuuta.

## Tunnettuja Rudeja
* Rudi Ball (1910–1975), saksalainen jääkiekkoilija ja olympiamitalisti
* Rudi Biaudet (s. 1953), suomalainen kilpapurjehtija
* Rudi Bommer (s. 1957), saksalainen jalkapalloilija ja jalkapallovalmentaja
* Rudi Carrell (1934–2006), alankomaalainen elokuvaohjaaja ja viihdetaiteilija
* Rudi van Dantzig (1933–2012), alankomaalainen balettitanssija
* Rudi Dutschke (1940–1979), saksalainen opiskelija-aktivisti ja poliitikko
* Rudi Fink (s. 1958), saksalainen nyrkkeilijä ja olympiavoittaja
* Rudolf ”Rudi” Fischer (1912–1976), sveitsiläinen formulakuljettaja
* Rudi Garcia (s. 1964), ranskalainen jalkapalloilija ja jalkapallovalmentaja
* Rudolf ”Rudi” Glad (1889–1966), suomalainen taidemaalari
* Rudi Gutendorf (1926–2019), saksalainen jalkapallovalmentaja
* Rudi Merz, suomensveitsiläinen puuseppä ja muusikko
* Rudi Mickelsson (s. 1985), *Rudi Rok*, suomalainen muusikko
* Rudolf ”Rudi” Nierlich (1966–1991), itävaltalainen alppihiihtäjä
* Rudi Schneider (1908–1957), itävaltalainen meedio
* Rudi Strittich (1922–2010), itävaltalainen jalkapalloilija ja jalkapallovalmentaja
* Rudi Vata (s. 1970), albanialainen jalkapalloilija
* Rudolf ”Rudi” Völler (s. 1960), saksalainen jalkapalloilija ja jalkapallovalmentaja
* Rudi Ying (s. 1998), kiinalaissyntyinen jääkiekkoilija

## Kuvitteellisia Rudeja
* Rudi Gunn, henkilöhahmo Clive Cusslerin romaaneissa

## Lähteet
Rudi

**Rudi** voi tarkoittaa ainakin seuraavia:

* Rudi, miehen etunimi
* Rudi, suomalainen 1980-luvun yhtye
* Rudi, kylä Sorocan alueella Moldovassa  
* Rudi, sukunimenä:
** Donika Rudi (s. 1982), kosovolainen säveltäjä
Jules Chappaz

**Jules Chappaz** (s. 22. toukokuuta 1999) on ranskalainen maastohiihdon MM-mitalisti.

Chappaz voitti nuorten maailmanmestaruuden 10 kilometrin vapaan hiihtotavan kilpailussa 2019. Hän saavutti alle 23-vuotiaiden MM-kilpailuissa hopeaa 4&nbsp;×&nbsp;5&nbsp;kilometrin viestissä 2022. Hän saavutti Planican MM-kilpailuissa 2023, ensimmäisissä aikuisten arvokilpailuissaan, pronssia perinteisen hiihtotavan sprintissä. Trondheimin MM-kilpailuissa 2025 hän oli vapaan hiihtotavan sprintissä neljäs. Milano–Cortinan olympialaisissa 2026 hän sijoittui perinteisen hiihtotavan sprintissä 13:nneksi.

Chappaz kilpaili maailmancupissa ensimmäisen kerran Tour de Skillä joulukuussa 2019. Ensimmäiset maailmancupin pisteensä hän saavutti oltuaan kolmastoista kiertueen kolmannessa osakilpailussa, Toblachin 15 kilometrin vapaan hiihtotavan kilpailussa. Kymmenen parhaan joukkoon hän sijoittui ensimmäisen kerran oltuaan kuudes Rukan perinteisen hiihtotavan sprintissä marraskuussa 2022. Ensimmäisen palkintosijansa hän saavutti oltuaan toinen Tour de Skihin kuuluneessa Toblachin vapaan hiihtotavan sprintissä joulukuussa 2023. Kaudella 2024–2025 hän sijoittui toiseksi Tallinnan ja Lahden vapaan hiihtotavan sprinteissä. Seuraavalla kaudella hän sijoittui toiseksi Tour de Skihin kuuluneessa Val di Fiemmen perinteisen sprintissä. Kiertueen jälkeen hän sijoittui kolmanneksi Lahden vapaan hiihtotavan sprintissä. Sprintticupissa hän oli viides.

## Lähteet
Päiväntasaajan Guinean demokraattinen puolue

**Päiväntasaajan Guinean demokraattinen puolue** (, lyhenne PDGE) on johtava poliittinen puolue Päiväntasaajan Guineassa. Puolue sai vuoden 2022 vaaleissa yli 99 prosenttia äänistä. PDGE:llä on hallussaan kaikki maan edustajainhuoneen sata paikkaa. Maan senaatin 70 paikasta 55 valitaan vaaleilla ja presidentti valitsee loput. PDGE voitti kaikki vaaleissa valittavat paikat vuonna 2022. 

Päiväntasaajan Guinea on diktatuuri, jota PDGE hallitsee. Maan ID-oppositiopuolue kiellettiin vuonna 2018 ja kaikki sen edustajat pidätettiin.

## Lähteet
Ufo361

**Ufuk Bayraktar** (s. 28. toukokuuta 1988 Länsi-Berliini, Saksa), joka tunnetaan paremmin taiteilijanimellään **Ufo361**, on Berliinistä kotoisin oleva turkkilaista syntyperää omaava saksalainen rap-artisti. 

## Varhainen elämä
Bayraktar syntyi turkkilaisille vanhemmille Länsi-Berliinissä ja varttui läheisessä Kreuzbergin kaupunginosassa. Kosketuksen hip hopin kanssa hän sai jo nuorena. Hänen taiteilijanimensä on johdettu hänen etunimestään, Ufuk, ja kotikaupunkinsa Kreuzbergin postinumerosta 36/61.

## Ura
Vuonna 2010 Bayraktar liittyi hänen ystävänsä levyyhtiöön. Heidän ensimmäinen samplerinsä julkaistiin 7. lokakuuta 2011. 

Vuonna 2012 hän julkaisi ensimmäisen EP:nsä *Bald ist dein Geld meins*. Ensimmäinen studioalbumi, *Ihr seid nicht allein*, julkaistiin elokuussa 2014.

Ufon ensimmäinen hitti oli single "*Ich bin ein Berliner*", joka julkaistiin syyskuussa 2015 tukemaan hänen ensimmäistä samannimistä mixtapeaan. Viitaten John F. Kennedyn kuuluisaan puheeseen Ich bin ein Berliner. Singlestä tuli hitti Saksassa.  "Ich bin ein Berliner" julkaistiin 25. maaliskuuta 2016 ja nousi Saksan albumilistan sijalle 57.

Alle kahdeksan kuukautta myöhemmin Ufo361 julkaisi toisen albuminsa, *Ich bin 2 Berliner*, joka nousi Saksan albumilistan sijalle 13. Hänen ensimmäinen suuri menestys oli kolmas mixtape *Ich bin 3 Berliner*, joka julkaistiin huhtikuussa 2017. Levyltä nousi useita singlejä, mukaan lukien "Mister T", "Für die Gang", "Der Pate" ja "James Dean".

Huhtikuussa 2017 hän perusti oman levy-yhtiön Stay High. Joulukuun puolivälissä 2017 hän julkisti toisen studioalbuminsa *808*, joka julkaistiin huhtikuussa 2018. Albumi debytoi Saksan ja Itävallan albumilistan ykkösenä. Hänen kolmas studioalbuminsa, *VVS*, julkistettiin kesäkuussa 2018 ja julkaistiin 17. elokuuta 2018.

9. elokuuta 2019 ilmestyi neljäs studioalbumi *Wave* .

## Diskografia
**Ihr seid nicht allein* (2014)
**Ich bin ein Berliner* (2016)
**Ich bin 2 Berliner* (2016)
**Ich bin 3 Berliner* (2017)
**808* (2018)
**VVS* (2018)
**Wave* (2019)
**Lights Out* (2019)
**Rich Rich* (2020)
**Nur für dich* (2020)
**Stay High* (2021)
**Destroy All Copies* (2021)

## Lähteet

## Aiheesta muualla
Näkinsilta

**Näkinsilta** (tai **Uusi Näkinsilta**) on Helsingissä sijaitseva jalankulun ja pyöräilyn silta, joka ylittää vilkasliikenteisen Sörnäisten rantatien. Se nousee Hakaniemen suunnalta Näkinkujan ja Miina Sillanpään kadun risteyksestä Merihaan betonikannelle. Silta on osa Kruunusillat-hanketta, ja se avattiin 20. kesäkuuta 2023.

Alkuperäinen Näkinsilta valmistui kesäkuussa 1975 ja se tunnettiin puhekielessä myös Huokausten siltana. Se oli käytössä helmikuuhun 2022 asti, jolloin sitä alettiin purkaa uuden Näkinsillan tieltä. Rakennustöiden aikana jalankulkua ja pyöräilyä palveli väliaikainen silta.

Toisin kuin viereinen Hakaniemen silta (1961), joka korvattiin uudella huonon kuntonsa vuoksi, vanha Näkinsilta päätettiin purkaa sen matalan alituskorkeuden vuoksi. Hämeentien uusien liikennejärjestelyjen myötä Sörnäisten rantatielle siirretään erikoiskuljetukset, ja uuden sillan 5,4 metrin alituskorkeus mahdollistaa tämän. Yhteen sillan tukipilareista on rakennettu lisäksi jätevesilinjan pumppaamo.

## Kuvia

Tiedosto:Näkinsilta - ser823222 - hkm.HKMS000005-km0000nufn.jpg|Vanha silta vuonna 1982.
Näkinsillan purkutyöt (2022) – 02.jpg|Vanhan sillan purkutyöt helmikuussa 2022.
Näkinsillan rakennustöitä 2023 (202326;+G187161).jpg|Uuden sillan rakennustöitä tammikuussa 2023.
Tiedosto:Väliaikainen Näkinsilta (Helsinki) helmikuu 2023 (1).jpg|Väliaikainen Näkinsilta helmikuussa 2023.
Tiedosto:Näkinsilta bridge inauguration ceremony (Helsinki, Finland) June 20, 2023.jpg|Uuden sillan avajaisseremonia 20. kesäkuuta 2023.


## Lähteet

## Aiheesta muualla
Verta, hikeä ja luksusta (suomalainen versio)

**Verta, hikeä ja luksusta** on suomalainen tositelevisiosarja, joka perustuu brittiläiseen dokumenttisarjaan. Sarjassa Arttu Mustonen, Joona Hellman, Roosa Rahkonen ja Yousra Chafak matkustivat Ghanaan Afrikan länsirannikolle tutustumaan maan teollisuuteen mm. kulta- ja timanttikaivoksille ja kaakaoviljelmille. Ohjelman juonsi Rosa Kettumäki.

## Lähteet
Päistikka

**Päistikka** on vuonna 2014 perustettu nelihenkinen lastenmusiikkiin suuntautunut teatteri- ja musiikkialan ammattilaisen muodostama yhtye. 

Päistikan musiikin säveltävät ja sanoittavat yhtyeen perustajajäsenet Tuukka Martiskainen ja Elina Vehkaoja.  
Yhtye esiintyy kvartettina, triona, duona sekä soolona. Perinteisten bändisoittimien lisäksi se käyttää akustisia klassisia soittimia ja elektronisia soittimia.

Päistikka voitti vuonna 2024 Vuoden lastenlaulu -palkinnon kappaleellaan Lattia on laavaa (säv. san. Martiskainen). Samana vuonna Martiskainen ja Vehkaoja palkittiin Vuoden lastenmusiikintekijän tunnustuksella. Vuonna 2025 Päistikka valittiin Vuoden lastenmusiikkiyhtyeeksi.

Musiikin lisäksi Päistikka luo monitaiteellisia kokonaisuuksia sekä lasten kuunnelmasarjoja (mm. Päistikka ja metsän olennot, Yle Areena 2021 ja 2024 ja Metsän olennot ja kimaltava suurmysteeri.

## Diskografia

* Päistikka (2015, Rapu Records)
* Lähtölaskenta (2020, Rapu Records)
* Elävä maailma (2024, Ilmi Levyt)

## Palkinnot

*2024 Vuoden lastenlaulu: Lattia on laavaa (säv. san. Martiskainen)
*2024 Vuoden lastenmusiikintekijä (Martiskainen ja Vehkaoja)
*2025 Vuoden lastenmusiikkiyhtye

## Lähteet
George Thwaites

**George Henry Kendrick Thwaites** (1812–1882) oli englantilainen kasvitieteilijä.

Thwaites oli luonnostaan kiinnostunut kasvitieteestä, mutta yhtä lailla hän oli myös intohimoinen hyönteistutkija, ja koko elämänsä ajan hän keräsi luonnosta runsaasti erilaisia näytteitä. Thwaites oli myös taitava mikroskoopin käyttäjä, ja muun muassa vuonna 1846 julkaistussa artikkelissaan *On the Cell-membrane of plants* Thwaites esitti useita näkemyksiä, jotka olivat tuohon aikaan uusia asioita. Thwaites oli lisäksi ensimmäinen, joka pystyi esittämään tarkasti erilaisten limaisista soluista koostuvien levien rakenteen ja osoittamaan, että limaisuus syntyi niiden solujen solukalvon muutosten seurauksena. Thwaitesin merkittävin löytö oli kuitenkin piilevien kehityskaaren osoittaminen, ja tämän löytönsä hän osoitti *[[Eunotia turgida]]* -lajin avulla.

Päivätyönään Thwaites opetti puutarhanhoidon käytäntöjä Durdham Downin taimistoilla ja sen myötä hän myös tutki verenpisaroiden risteytymistä. Vuonna 1847 Thwaites yritti kasvitieteen lehtoriksi Queen's Collegeen Irlantiin, mutta ei tullut valituksi. Kesäkuussa 1849 Thwaites kuitenkin nimitettiin Ceylonin (nykyisen Sri Lankan) Peradeniyaan kasvitieteellisen puutarhan johtajaksi edellisen johtajan Gardnerin kuoltua. Thwaites viettikin loppuelämänsä Ceylonilla ja puutarhan johtajana jatkoi edeltäjiensä tutkimuksia tutkien saaren kasvistoa. Tutkimustensa pohjalta hän julkaisikin vuosina 1858–1864 useassa osassa teoksen *Enumeratio plantarum Zeylaniæ*.

Thwaitesista tuli Linnean Societyn jäsen vuonna 1854 ja Royal Societyn jäsen vuonna 1865.

1860- ja 1870-luvuilla Thwaites osallistui uusien viljelykasvien tuomiseen Ceylonille. Vuonna 1861 Ceylonille alettiin tuoda kiniinipuita ja ne menestyivätkin saarella yli odotusten niin, että vuonna 1869 ensimmäinen tonni puun kuorta kuljetettiin myyntiin Englantiin. Vuonna 1864 Thwaites ryhtyi puolestaan edistämään teen viljelyä Ceylonilla ja ensimmäinen Ceylonilla tuotettu näytemäinen tee-erä lähti Englantiin vuonna 1868. Myös kaakaon viljely aloitettiin Ceylonilla vuonna 1867 ja siitä tulikin tärkein Ceylonilla tuotetuista elintarvikkeista. Vuonna 1873 alettiin viljellä myös liberiankahvia ja 1876 kumipuita.

Viimeisinä elinvuosinaan Thwaitesin terveydentila oli heikentynyt ja hän kuoli syyskuussa 1882.

## Lähteet

## Aiheesta muualla

* JSTOR Global Plants: Thwaites, George Henry Kendrick
Värri

**Värri** tai **Wärri** on seuraavien suomalaisten henkilöiden sukunimi:

* Helena Värri (1960–2021), kanttori ja musiikkialan järjestötoimija
* Iida Värri (s. 2004), jalkapalloilija
* Kaarle Wärri, joskus myös *Kaarlo Wärri* tai *Kaarlo Värri* (1864–1923), maanviljelijä ja valtiopäivämies
* Kari Värri, kosketinsoittaja
* Pia Värri, pianisti
* Terhi Värri (s. 1999), pesäpalloilija.
Väärä

**Väärä** tarkoittaa seuraavia:

## Sukunimenä
* Lauri Väärä (1936–2021), teatterinjohtaja, näyttelijä ja teatteriohjaaja
* Teija Väärä, *Teija Sopanen* (1933–2011), televisiokuuluttaja, toimittaja, missi ja elokuvanäyttelijä

## Järviä
* Väärä, järvi Konnevedellä
* Väärä, järvi Mäntyharjulla Etelä-Savossa
* Väärä, lampi Savitaipaleella Etelä-Karjalassa
* Väärä, järvi Sonkajärvellä Pohjois-Savossa
* Väärä, lampi Suonenjoella
* Pieni-Väärä, lampi Pieksämäellä
* Väärä-Kalkku, järvi Jämsässä ja Orivedellä
* Väärä-Musta, järvi Espoossa
* Väärä-Väihi, lampi Jämsässä.
Siltavuorensalmi

**Siltavuorensalmi** on salmi Helsingin kantakaupungissa. Se on itäisin osa Kruunuvuorenselältä Töölönlahteen ulottuvaa vesialuetta, jonka muut osat ovat Kaisaniemenlahti ja Eläintarhanlahti.

Siltavuorensalmen eteläpuolella sijaitsee Kruununhaka sekä pohjoispuolella Hakaniemi ja Merihaka. Salmen yli kulkee Hakaniemensilta, joka valmistui vuonna 2024. Sekä salmi että sen etelärannalla kulkeva Siltavuorenranta ovat saaneet nimensä Kruununhaassa sijaitsevasta Siltavuoresta.

2020-luvulla Siltavuorensalmea täytetään Hakaniemenrannan kohdalla. Täyttömaalle rakennetaan uusi talorivi.  

## Lähteet
 

## Aiheesta muualla
V.Flash

**V.Flash** (pidemmin **V.Flash Home Edutainment System**, tunnetaan myös nimellä **[[V.Smile]] Pro**) on oppimispeleille tarkoitettu pelikonsoli, jonka on valmistanut VTech. Se on V.Smilen seuraaja ja kuuluu seitsemännen sukupolven pelikonsoleihin. Se julkaistiin syyskuussa 2006 ja sen valmistus lopetettiin 27. joulukuuta 2013. Konsoli on tarkoitettu 5–10-vuotiaille.

## Lähteet
Bjartmar Gjerde

**Bjartmar Alv Gjerde** (6. marraskuuta 1931 Sande – 28. marraskuuta 2009) oli norjalainen työväenpuolueen poliitikko. Hän toimi Norjan kirkko- ja opetusministerinä 1971–1972 ja 1973–1976, elinkeinoministerinä 1976–1978 sekä öljy- ja energiaministerinä 1978–1980. Vuosina 1958–1961 hän johti puolueensa nuorisojärjestöä Arbeidernes ungdomsfylkingiä ja vuosina 1981–1989 hän oli Norsk Rikskringkastingin johtaja.
## Lähteet

## Aiheesta muualla

* ''Bjartmar Gjerde'' Norjan suurkäräjien verkkosivuilla
Heiskala

**Heiskala** on seuraavien suomalaisten henkilöiden sukunimi:

* Earl Heiskala (s. 1942), kanadansuomalainen jääkiekkoilija
* Heli Heiskala, vuoden 1960 Miss Suomi, jolle tuomaristo ei kuitenkaan antanut Miss Suomi -titteliä
* Risto Heiskala (s. 1956), Tampereen yliopiston sosiologian professori
* Urho Heiskala (1902–1940), Suomen ilmavoimien lentäjä
Joigny-sur-Meuse

**Joigny-sur-Meuse** on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 13 kilometriä Charleville-Mézièresin kaupungista pohjoiseen.

Kunnan keskustassa on Sainte-Annen kirkko. Kirkon jälleenrakennustyöt aloitettiin vuonna 1850 vanhan kirkon paikalle. Rakentamisessa käytettiin seudun louhoksista saatuja kivilaatuja, kuten liuskekiveä. Vanha kirkko oli rakennettu asukkaiden kustannuksella vuonna 1626 Reimsin arkkipiispan Gabriel Giffordin suostumuksella.

## Lähteet

## Aiheesta muualla
Oddvar Berrefjord

**Oddvar Berrefjord** (20. maaliskuuta 1918 Vuoreija – 25. marraskuuta 1999) oli norjalainen juristi ja työväenpuolueen poliitikko. Hän toimi Norjan oikeusministerinä 1971–1972 ja 1980–1981. Lisäksi hän oli Telemarkin maaherra 1976–1988.
## Lähteet

## Aiheesta muualla
* ''Oddvar Berrefjord'' Norjan suurkäräjien verkkosivuilla
Älihan Smajylov

**Älihan Ashanuly Smajylov**  (; s. 1972) on kazakstanilainen poliitikko, joka on ollut Kazakstanin pääministeri tammikuuusta 2022.

Smajylov on opiskellut sovellettua matematiikkaa ja julkishallintoa, ja työskennellyt tilastokeskuksen pääjohtajana ja valtionvarainministerinä.

Smajylovin edeltäjän Askar Maminin hallitus ilmoitti erostaan 5. tammikuuta 2022 laajojen nestekaasun hinnasta alkaneiden protestien jälkeen. 

## Lähteet
Aura Avis

**Aura Avis** on norjalainen vuonna 1947 perustettu paikallislehti, jonka kotikunta on Sunndal. Se ilmestyy kahdesti viikossa ja kuuluu Amedia-konserniin. Lehden nimi viittaa kunnassa sijaitsevaan Aura-nimiseen jokeen ja siihen rakennettuun vesivoimalaitokseen.
## Lähteet

## Aiheesta muualla
* Lehden verkkosivut
Thea Minyan Bjørseth

**Thea Minyan Bjørseth** (s. 30. lokakuuta 2003) on norjalainen mäkihyppääjä.

Bjørseth kilpaili aikuisten arvokilpailuissa ensimmäisen kerran Oberstdorfin MM-kilpailuissa 2021, missä hän saavutti joukkuemäessä pronssia. Normaalimäessä hän sijoittui seitsemänneksi ja suurmäessä 14:nneksi. Pekingin olympialaisissa 2022 hän sijoittui normaalimäessä 21:nneksi. Planican MM-kilpailuissa 2023 hän saavutti sekajoukkuemäessä hopeaa ja joukkuemäessä pronssia. Normaalimäessä hän sijoittui viidenneksi ja suurmäessä kahdeksanneksi. 

Mäkihypyn maailmancupissa Bjørseth kilpaili ensimmäisen kerran Hinzenbachissa helmikuussa 2020. Ensimmäiset maailmancupin pisteensä hän saavutti samassa paikassa seuraavana päivänä sijoituttuaan 26:nneksi. Ensimmäistä kertaa kymmenen parhaan joukkoon hän pääsi Ljubnossa tammikuussa 2021 oltuaan kahdeksas. Ensimmäisen palkintosijansa hän saavutti oltuaan kolmas Engelbergin suurmäessä joulukuussa 2024. Hän sijotitui samalla kaudella kolmanneksi Sapporossa,  toiseksi Zaōssa ja kolmanneksi Ljubnossa.

Nuorten MM-kilpailuissa Bjørseth on voittanut normaalimäen maailmanmestaruuden Lahdessa 2021. Lisäksi hän on saavuttanut kaksi hopeaa Oberwiesenthalin kilpailuista 2020 sekajoukkuemäestä sekä normaalimäestä.

## Lähteet
Siltavuorenranta

**Siltavuorenranta**  () on itä–länsi-suuntainen katu Kruununhaassa Helsingin kantakaupungissa. Sen pituus on 375 metriä ja tieluokka alueellinen kokoojakatu. Katu alkaa Pohjoisrannasta ja päättyy Unioninkatuun Pitkänsillan eteläpuolella, jonka jälkeen katu jatkuu Kaisaniemenrantana. Se muodostaa Siltavuorensalmen etelärannan. Kuten Siltavuorensalmi, myös Siltavuorenranta on saanut nimensä Siltavuoren mukaan.

Katu muodostettiin vuonna 1836 nimellä Brobergs Quain (Siltavuorenlaituri). Suomeksi katu on tunnettu aiemmin nimillä Siltavuorenkaji (1866), Siltavuorenkatu (1887) ja Siltavuorenrantakatu (1909). Lopullinen nimi Siltavuorenranta vahvistettiin vuonna 1928.

Kadun varrella sijaitsevat muun muassa Helsingin Väestönsuojelumuseo, elokuvateatteri Union sekä vuonna 1885 valmistunut Provianttimakasiini, jossa ovat toimineet muun muassa Sota-arkisto ja Kansallisarkisto. Suomen sisällissotaan asti Siltavuorenrannassa sijaitsi Maexmontanin viinatehdas.

## Kadun uusiminen
2020-luvulla Siltavuorenranta rakennetaan osittain uudelleen. Siitä tulee pääkatu, joka yhdistyy uuteen Hakaniemensiltaan liikennevaloliittymällä ja jakaa Sörnäisten rantatien ja Kaisaniemenkadun välistä liikennekuormaa Hakaniemenrannan kanssa. Vuoteen 2024 saakka Hakaniemen silta kulki Siltavuorenrannan ylitse. Liikennemäärän arvioidaan kasvavan nykyisestä noin 2&nbsp;000 ajoneuvosta noin 4&nbsp;000 ajoneuvoon vuorokaudessa. Katua siirretään etelämmäksi lähelle asuintaloja, ja Kirjanpuisto poistetaan. Uusi rantapuisto rakennetaan Siltavuorensalmen rantaan.

## Lähteet

## Aiheesta muualla
Alexandria Loutitt

**Alexandria Loutitt** (s. 7. tammikuuta 2004) on kanadalainen mäkihyppääjä ja maailmanmestari.

Oberstdorfin MM-kilpailuissa 2021 Loutitt sijoittui suurmäessä 37:nneksi, sekajoukkuemäessä kymmenenneksi ja joukkuemäessä 11:nneksi. Pekingin olympialaisissa 2022 Loutitt saavutti pronssia sekajoukkuemäessä. Planican MM-kilpailuissa 2023 hän saavutti suurmäen maailmanmestaruuden sekä sijoittui normaalimäessä 26:nneksi ja joukkuemäessä kuudenneksi. Trondheimin MM-kilpailuissa 2025 hän oli normaalimäessä viides ja suurmäessä kymmenes.

Loutitt kilpaili Mäkihypyn maailmancupissa ensimmäisen kerran Ljubnossa helmikuussa 2020. Ensimmäisen kerran hän saavutti maailmancupin pisteitä Lillehammerissa joulukuussa 2021 oltuaan neljästoista. Ensimmäisen kerran kymmenen parhaan joukkuun hän sijoittui Villachissa joulukuussa 2022 oltuaan neljäs. Ensimmäisen palkintokorokesijoituksensa ja samalla voittonsa hän saavutti Zaōssa tammikuussa 2023. Hän on ensimmäinen kanadalaisnainen, joka on voittanut maailmancupin osakilpailun. Hän sijoittui samalla kaudella toiseksi Lillehammerissa. Kaudella 2023–2024 hän sijoittui Lillehammerin normaalimäen kilpailussa kolmanneksi ja suurmäen kilpailussa toiseksi sekä Engelbergissä toiseksi. Hän oli kolmas Zaōssa ja Ljubnossa. Planicassa hän sijoittui toiseksi ja maailmancupin kokonaiskilpailussa kolmanneksi. Kaudella 2024–2025 hän voitti Sapporon suurmäen kilpailun sekä oli kolmas Lake Placidissa ja Lahdessa. Maailmancupin kokonaiskilpailussa hän sijoittui kymmenenneksi.

Nuorten MM-kilpailuista Loutittilla on normaalimäen kulta Whistleristä vuodelta 2023 ja normaalimäen pronssi Zakopanesta vuodelta 2022.

## Lähteet

### Viitteet
Verna Felton

**Verna Arline Felton** (20. heinäkuuta 1890, Salinas, Kalifornia – 14. joulukuuta 1966, Los Angeles, Kalifornia) oli yhdysvaltalainen näyttelijä. Hänellä oli äänirooleja useissa Disneyn animaatioelokuvissa.

## Filmografia

### Elokuvat

### Televisiosarjat

## Palkinnot ja ehdokkuudet

### [[Primetime Emmy]] -palkinnot

## Lähteet

## Aiheesta muualla

* 
*
Delila (nimi)

**Delila** on Vanhasta testamentista tunnettu naisen etunimi. Sen alkuperästä ei ole varmaa tietoa. Nimen pohjaksi on esitetty muun muassa heprean sanoja ’hento, herkkä’ ja ’riutuva, kaihoisa’. Toisen tulkinnan mukaan nimi tulisi arabiasta ja merkitsisi ’keimailevaa’ tai ’viettelijätärtä’. *Raamatun* kertomuksessa Delila on kaunis ja kavala nainen, joka pettää häneen rakastuneen Simsonin.

Suomessa Delila-nimi ei ole koskaan ollut almanakassa, mutta sitä on silti käytetty jonkin verran. Digi- ja väestötietoviraston etunimitilastoon on vuoteen 2023 mennessä kirjattu noin 150 tämännimistä naista, joista suurin osa on syntynyt 1800-luvun lopussa tai 1900-luvun alkupuoliskolla. Laulaja Tom Jonesin suosittu kappale ”Delilah” (1968) on myöhemmin saattanut vaikuttaa nimenvalinnan taustalla. Laulusta on tehty myös suomenkielinen, Tapani Kansan esittämä tulkinta.

## Lähteet
Dalagatan

**Dalagatan** on Tukholman Norrmalmilla ja Vasastadenissa sijaitseva katu, joka ulottuu kaakko-luoteissuunnassa Wallingatanilta Hagastadeniin.

Kirjailija Astrid Lindgren asui Dalagatan 46:ssa vuodesta 1941 kuolemaansa saakka vuonna 2002.
## Kuvia

Vasastan February 2013 012.jpg|Dalagatanin lounaispuolella sijaitsee Sabbatsbergin sairaala. Kuvassa näkyy myös Vasaparken. 
Adolf Fredriks skola.jpg|Dalagatanin, Tegnérgatanin, Västmannagatanin ja Rådmansgatanin rajaamassa korttelissa sijaitsee musiikkipainotteinen Adolf Fredrikin koulu. Arkkitehti Georg A. Nilsson, 1911.
Det litterära Stockholm, Dalagatan 34.jpg|Kyltti kertoo, että *[[Komisario Beck tähtäimessä]]* -elokuvan ampumakohtaus kuvattiin Dalagatan 34:ssä.
Eastmaninstitutet 2018 01.jpg|Kyltissä mainittu Eastmaninstitutet on George Eastmanin lahjoituksen avulla rakennettu hammashoitola.
Snöklockan 1.JPG|Dalagatanin ja Karlbergsvägenin risteys.
Matteus mainview.jpg|Erik Lallerstedtin suunnittelema vuonna 1903 valmistunut Pyhän Matteuksen kirkko Dalagatanin ja Vanadisvägenin risteyksessä.


## Lähteet
* Andersson, Henrik O. & Bedoire, Fredric. *Stockholms byggnader*. Bokförlaget Prisma, 1991. .
### Viitteet

## Aiheesta muualla
Moses Ingram

**Moses Ingram** (oik. **Monique Denise Ingram**; s. 6. helmikuuta 1994 Baltimore, Maryland, Yhdysvallat) on yhdysvaltalainen näyttelijä.

## Koulutus
Ingram suoritti maisterintutkinnon Yalen yliopiston draamakoulussa vuonna 2019.

## Filmografia
### Elokuvat

### Televisiosarjat

## Palkinnot ja ehdokkuudet
### [[Primetime Emmy]] -palkinnot

## Lähteet
Stefan Rettenegger

**Stefan Rettenegger** (s. 3. helmikuuta 2002) on itävaltalainen yhdistetyn hiihtäjä.

Planican MM-kilpailuissa 2023 Rettenegger saavutti ensimmäistä kertaa arvokilpailuohjelmassa olleessa sekajoukkuekilpailussa pronssia. Lisäksi hän saavutti joukkuekilpailussa niin ikään pronssia sekä sijoittui suurmäen Gundersen-kilpailussa viidenneksi ja normaalimäen Gundersen-kilpailussa seitsemänneksi. Trondheimin MM-kilpailuissa 2025 hän saavutti pronssia sekajoukkuekilpailussa sekä sijoittui normaalimäen ja 7,5 kilometrin hiihto-osuuden Individual Compact -kilpailussa kahdeksanneksi. Milanon ja Cortinan olympialaisissa 2026 hän voitti pronssia joukkuekilpailussa, ja sijoittui normaalimäen Gundersen-kilpailussa neljänneksi ja suurmäen kilpailussa kahdeksanneksi.

Yhdistetyn maailmancupissa Rettenegger kilpaili ensimmäisen kerran Seefeldissä tammikuussa 2020. Ensimmäistä kertaa maailmancupin pisteille hän ylsi saman vuoden joulukuussa Ramsaussa oltuaan 20:s. Ensimmäistä kertaa kymmenen parhaan joukkoon hän sijoittui Rukalla marraskuussa 2022 oltuaan viides. Rettenegger sijoittui maailmancupin osakilpailussa viidenneksi myös Seefeldissä tammikuussa ja Oberstdorfissa helmikuussa 2023. Rettenegger saavutti ensimmäisen maailmancupin palkintopallisijansa sijoittumalla kolmanneksi Rukalla marraskuussa 2023. Hän sijoittui kolmanneksi Ramsaun toisessa kilpailussa joulukuussa 2023. Hän sijoittui kolmanneksi Oberstdorfin ensimmäisessä kilpailussa ja toiseksi Oberstdorfin jälkimmäisessä kilpailussa tammikuussa 2024. Hän sijoittui toiseksi Schonachin ensimmäisessä kilpailussa ja jälkimmäisessä kilpailussa kolmanneksi tammikuussa 2024. Hän sijoittui kolmanneksi Seefeldin kolmannessa kilpailussa helmikuussa 2024. Hän sijoittui toiseksi Otepään kolmannessa kilpailussa helmikuussa 2024. Hän sijoittui toiseksi Lahden kilpailussa. Hän sijoittui kolmanneksi Oslon ensimmäisessä kilpailussa. Hän sijoittui toiseksi Trondheimin kilpailussa. Maailmancupin kokonaiskilpailussa hän oli kaudella 2023–2024 toinen. Maailmancupkaudella 2024–2025 hän ei saavuttanut yhtään palkintosijaa, ja sijoittui cupin kokonaispisteissä seitsemänneksi. Kaudella 2025–2026 hän sijoittui Ramsaun yhteislähtökilpailussa kolmanneksi. Hän sijoittui toiseksi Seefeldin yhteislähtökilpailussa ja Gundersen-kilpailussa. Maailmancupin kokonaiskilpailussa hän oli kahdeksas.

Nuorten MM-kilpailuissa Rettenegger saavutti joukkuekilpailun kultaa Oberwiesenthalissa 2020. Lahden kilpailuissa 2021 hän saavutti hopeaa joukkuekilpailussa ja pronssia normaalimäen Gundersen-kilpailussa. Zakopanen kilpailuissa 2022 hän voitti kultaa normaalimäen Gundersen-kilpailussa ja saavutti pronssia sekä joukkue- että sekajoukkuekilpailussa.

Stefanin isoveli Thomas on myös maajoukkuetason yhdistetyn hiihtäjä.

## Lähteet
* 

### Viitteet
Wing Chung Chang

**Wing Chung "Andy" Chang** (; 26. lokakuuta 1996 Macao) on macaolainen autourheilija. Hän ajaa Kiinan Formula 4 -sarjaa.

Andy Chang voitti vuonna 2022 Macaon Grand Prix -kilpailun.

## Ura

Chang aloitti kilpauransa vuonna 2013 Formula Masters China -sarjassa. Vuonna 2014 Chang ajoi Britannian Formula 3 -sarjassa saavuttaen neljä palkintosijoitusta ollen sarjan loppupisteissä kuudes. Vuosina 2014-2016 Chang ajoi Euroopan Formula 3 mestaruussarjassa. Hän ei saavuttanut sarjasta yhtään pistettä.

Vuonna 2020 Chang ajoi Kiinan Formula 4 -sarjaa. Hän voitti yhden kilpailun ja keräsi neljä palkintosijoitusta sijoittuen sarjassa toiseksi. Chang jatkoi sarjassa vuonna 2021 saavuttaen yhden voiton, yhden paalupaikan ja yhdeksän palkintosijoitusta voittaen sarjan mestaruuden.

## Lähteet
*Wing Chung Chang Driver Databasessa
### Viitteet
Hon Chio Leong

**Hon Chio "Charles" Leong** (; 12. syyskuuta 2001 Zhuhai, Kiina) on macaolainen autourheilija. Hän on Macaon Grand Prix voittaja vuosilta 2020 ja 2021.

## Ura

Leong aloitti kilpauransa vuonna 2016, jolloin hän ajoi Formula Masters China ja Kiinan Formula 4 -sarjoissa. Vuonna 2017 Leong ajoi täyden kauden Kiinan F4 -sarjassa saavuttaen 11 voittoa, kolme paalupaikkaa ja 14 palkintosijoitusta voittaen sarjan mestaruuden. Samana vuonna hän voitti myös Aasian Formula Renault -sarjan mestaruuden. 

Vuonna 2018 Leong kilpaili F3 Asian Championship -sarjassa saavuttaen kauden aikana kuusi palkintosijoitusta sijoittuen sarjapisteissä neljänneksi. Samana vuonna hän ajoi kolme kilpailua Euroopan Formula 3 mestaruussarjassa. Vuonna 2019 Leong jatkoi F3 Asian Championship -sarjassa keräten 20 pistettä. Hän ajoi kaksi kilpailua FIA Formula 3 Championship -sarjassa saavuttamatta pisteitä.

Vuodesta 2020 Leong on ajanut Kiinan F4 -sarjassa lähinnä vierailevana kuljettajana eikä näin ollen ollut oikeutettu keräämään sarjasta pisteitä. 

## Lähteet

*Hon Chio Leong Driver Databasessa
Franco Micalizzi

**Franco Micalizzi** (s. 21. joulukuuta 1939 Rooma, Italia) on italialainen elokuvamusiikin säveltäjä. Hänet tunnetaan italialaisten poliisielokuvien kuten *[[Italia a mano armata]]* (1976), *[[Napoli violenta]]* (1976), *[[Roma a mano armata]]* (1976) sekä *[[La banda del gobbo]]* (1978) säveltäjänä. Hän työskenteli useimmin elokuvaohjaajien- ja käsikirjoittajien Umberto Lenzin, Ferdando Di Leon ja Marino Girolamin kanssa.

Micalizzi sai suosiota elokuvan *[[Nimeni on Trinity – paholaisen oikea käsi]]* (1970) ääniraidan säveltämisen jälkeen. Vuosina 1978–1979 hän oli Corrado Mantonin juontaman *[[Domenica in]]* -televisiosarjan musiikillisena johtajana. 1980-luvun alkupuolella hän perusti The Micalizzi Family -nimisen yhtyeen, jossa on myös hänen poikansa Christian. Tämän jälkeen hän siirtyi työskentelemään Bud Spencerin ja Terence Hillin kanssa poliisikomediaelokuvia, kuten *[[Antaa heittää]]* (*Nati con la camicia*, 1983) ja *[[Turpiin vaan ja tuplaten]]* (*Non c’è due senza quattro*, 1984). Vuonna 2003 Micalizzi valittiin SIAE:n ohjaajaksi.

Yksi Micalizzin menestyneimmistä töistä oli elokuvan *[[L’ultima neve di primavera]]* (1973) ääniraita, jota pidetään yhtenä Italian elokuvahistorian koskettavimmista musiikeista. 

## Lähteet
F1 Academy

**F1 Academy** on moottoriurheilusarja, joka on tarkoitettu naisille. F1 Academyssa ajetaan Formula 4 -luokan autoilla.

Sarjan ensimmäiselle kaudelle 2023 ilmoittautui viisi tallia, jotka ovat aiemmin kilpailleet Formula 2 ja Formula 3 -sarjoissa. Tallit ovat sitoutuneet osallistumaan sarjaan vuoteen 2025 saakka. Osallistujien on maksettava  osallistumisesta. Sarjan tavoitteena on auttaa nuoria naisia saamaan kokemusta harjoituksissa ja kilpailuissa ja siten tarjota mahdollisuuksia nousta sarjatasojen läpi. Naiskuljettajilla on vähemmän ajokokemusta kuin samanikäisillä miehillä, joka on este sarjoissa nousemiseen.

Ensimmäisellä kaudella on seitsemän erää, joissa on jokaisessa kolme kilpailua ja yhteensä 21 kilpailua. Ensimmäinen ja kolmas kilpailu ovat 30 minuuttia pitkiä ja toinen kilpailu on 20 minuuttia.

Auton runko on Formula 4 -sarjassa nähty Tatuus T421 ja moottori on Autotecnican 165 hevosvoiman moottori. Autoissa käytetään Pirellin renkaita.

## Historia

Formula 1 ilmoitti 18.11.2022 perustavansa F1 Academyn, naisten kilpa-sarjan, jonka tavoitteena on keskittyä nuorten kuljettajien kehittämiseen ja valmentamiseen etenemään korkeammalle kilpailutasolle. 

Tällä hetkellä F1 Academyyn osallistuvat viisi joukkuetta ovat ART Grand Prix, Campos Racing, Rodin Motorsport, MP Motorsport ja Prema Racing.

Susie Wolff nimitettiin 1.3.2023 sarjan toimitusjohtajaksi.

Kaudella 2023 Formula 1 tuki jokaisen auton kustannuksia, ja kuljettajien oli maksettava 150 000 euroa osallistumisesta. Tämä vähennettiin 100 000 euroon kaudelle 2024. Myös vuonna 2024 kaikki kymmenen Formula 1 -joukkuetta tukevat yhtä kuljettajaa, joka kantaa joukkueen väriä autossaan. Loppuja viittä kuljettajaa tukevat sarjan kumppanit.

3. toukokuuta 2023 ilmoitettiin, että Reese Witherspoonin tuotantoyhtiö Hello Sunshine aikoo luoda dokumenttisarjan F1 Academysta. 3. toukokuuta 2024, tasan vuotta myöhemmin, ilmoitettiin, että ohjelma on suoratoistettavissa Netflixissä vuonna 2025.

## Kilpailuformaatti

Kausi 2023 koostui seitsemästä kilpailuviikonlopusta, joissa jokaisessa oli kolme kilpailua, yhteensä 21 kilpailua sekä viisitoista päivää virallisia testauksia. Jokainen kilpailuviikonloppu sisälsi kaksi 30 minuutin kilpailua ja 20 minuutin kilpailun, jossa karsinnoissa 8 parasta kuljettajaa vaihtoivat lähtöjärjesjestyksen. Viimeinen kilpailu oli Formula 1 -tukikilpailu Yhdysvaltojen Grand Prix -kilpailun aikana.

Formula 1:n toimitusjohtaja Stefano Domenicali ilmoitti 31. maaliskuuta 2023, että kausi 2024 sijoittuisi Formula 2:een, Formula 3:een ja Porsche Supercupiin. Tämä vaati muutosta kilpailuviikonloppumuotoon, jolloin kilpailujen määrä väheni kahteen ja poistamalla käänteinen lähtöjärjestys.  

Kaudelle 2024 lisättiin mahdollisuus kerätä FIA:n superlisenssipisteitä viidelle parhaiten sijoittuneelle kuljettajalle kauden lopputuloksien perusteella. Osaan kilpailuista tuli mukaan mahdollisuus osallistua villillä kortilla.

## Mestarit

## Katso myös
* W Series

## Lähteet
F1 Academy -kausi 2023

**F1 Academy -kausi 2023** oli F1 Academyn ensimmäinen kausi. Kaudella oli seitsemän erää, joissa jokaisessa oli kolme kilpailua ja yhteensä kaudella oli 21 kilpailua.

## Kilpailukalenteri

Jokaisessa tapahtumassa ajetaan kolme kilpailua, kauden aikana yhteensä 21 kilpailua. Lisäksi kauden aikana on 15 testipäivää. Jokaisessa erässä on kaksi 40 minuutin vapaata harjoitusta, joita seuraa kaksi 15 minuutin aika-ajoa.

Ensimmäisen aika-ajon tulos on sijoitus ensimmäisen kilpailun lähtöruudukossa ja toisen aika-ajon tulos on lähtöruutu kolmannessa kilpailussa. Toisen kilpailun lähtöruudukon kahdeksan ensimmäistä ovat ensimmäisen kilpailun kahdeksan nopeinta käänteisessä järjestyksessä.

## Tallit ja kuljettajat
Kaudelle ilmoittautui viisi tallia, jotka ovat ART Grand Prix, Campos Racing, Carlin, MP Motorsport ja Prema Racing.

## Pistejärjestelmä
Ensimmäinen ja kolmas kilpailu ovat 30 minuuttia pitkiä ja toinen kilpailu on 20 minuuttia. Erän ensimmäinen ja kolmas kilpailu antavat enemmän pisteitä kuin toinen kilpailu, joka on kestoltaan lyhyempi. Aika-ajoissa saavutetusta paalupaikasta saa kaksi lisäpistettä. Kilpailun nopein kierros tuo yhden lisäpisteen, mikäli nopeimman kierroksen ajaja on lopputuloksissa kymmenen parhaan joukossa.

## Tulokset
### Kilpailut
}
|
| Hamda Al Qubaisi
| MP Motorsport
|rowspan=3 align=center| 
|-
!K2
|
|
| Bianca Bustamante
| Prema Racing
|-
!K3
|
|
| Marta García
| Prema Racing
|-
!rowspan=3| 3
!K1
|rowspan=3| Circuit de Barcelona-Catalunya
|rowspan=3|20.–21. toukokuuta
|
|
| Emely de Heus
| MP Motorsport
|rowspan=3 align=center| 
|-
!K2
|
|
| Amna Al Qubaisi
| MP Motorsport
|-
!K3
|
|
| Léna Bühler
| ART Grand Prix
|-
!rowspan=3| 4
!K1
|rowspan=3| Circuit Zandvoort
|rowspan=3|24.–25. kesäkuuta
|
|
| Hamda Al Qubaisi
| MP Motorsport
|rowspan=3 align=center| 
|-
!K2
|
|
| Carrie Schreiner
| ART Grand Prix
|-
!K3
|
|
| Hamda Al Qubaisi
| MP Motorsport
|-
!rowspan=3| 5
!K1
|rowspan=3| Autodromo Nazionale Monza
|rowspan=3|8.–9. heinäkuuta
|
|
| Marta García
| Prema Racing
|rowspan=3 align=center| 
|-
!K2
|
|
| Léna Bühler
| ART Grand Prix
|-
!K3
|
|
| Bianca Bustamante
| Prema Racing
|-
!rowspan=3| 6
!K1
|rowspan=3| Circuit Paul Ricard
|rowspan=3|29.–30. heinäkuuta
|
|
| Nerea Martí
| Campos Racing
|rowspan=3 align=center| 
|-
!K2
|
|
| Marta García
| Prema Racing
|-
!K3
|
|
| Marta García
| Prema Racing
|-
!rowspan=3| 7
!K1
|rowspan=3| Circuit of the Americas
|rowspan=3|21.–22. lokakuuta
|
|
| Marta García
| Prema Racing
|rowspan=3 align=center| 
|-
!K2
|
|
| Hamda Al Qubaisi
| MP Motorsport
|-
!K3
|
|
| Jessica Edgar
| Rodin Carlin
|}

### Kuljettajien pisteet

## Lähteet